Pasop vir Misleidende "Gesonde" Kosse | Manna Health
Daar is baie kosse wat gesien word as “gesond”, maar eintlik glad nie is nie.
Hierdie kosse bevat dikwels versteekte suiker, of is net nie so gelaai met goeie voeding soos wat hulle belowe nie.
Daar is verskeie redes hoekom ons sekere kosse as gesond beskou. Dit kan wees weens bemarking wat nie so eerlik is soos dit moet wees nie, of bestanddele wat dikwels uitgelaat word op die etiket van ‘n produk.
Maar wat ookal die geval mag wees, is dit die moeite werd om hierdie artikel te lees om meer ingeligde besluite te maak oor die kos wat ons koop.
Kom ons kyk na die top 10 “gesonde” kosse wat eintlik nie so gesond is nie…
Baie van die vitamiene en minerale word vernietig wanneer hierdie soorte pap geproduseer word.
Om op te maak daarvoor, word die pap versterk deur sekere voedingstowwe weer by te voeg. Maar selfs hierdie versterkte ontbytgraan is nie sulke goeie voeding soos behoorlike, vars, gesonde kos nie.
En boonop dit is hierdie tipe pap dikwels gelaai met suiker om die smaak te verbeter.
Afgeroomde of Lae-Vet Melk
Hierdie tipes melk mag dalk minder kalorieë bevat as volroom melk, maar volroom melk het meer versadigde en mono-onversadigde vette wat baie voordele het vir die liggaam en gesondheid.
Hierdie voordele sluit in: Om te help dat jy meer versadig voel, verbeter die metabolisme, en die bevorder die gesondheid van die liggaam se samestelling.
Sonder die vet het afgeroomde- en lae-vet melk ook minder vitamiene soos A, D, E en K wat oplosbaar is in vet, wanneer dit vergelyk word met volmelk.
Meeste proteïenstawe is nie veel verskillend van lekkergoed nie. Hulle word gevul met suiker, transvette, en kunsmatige versoeters.
Terwyl die proteïen inhoud ‘n goeie ding is, is die negatiewe uitwerking wat die slegte bestanddele het groter as die voordeel van die proteïne.
Dit beteken nie dat alle proteïenstawe sleg is nie, jy moet net seker maak om die etiket mooi deur te lees.
Hierdie word gewoonlik beskou as gesond omdat dit gemaak word vir die sportmark.
Maar hierdie is eintlik baie ver van die waarheid. Terwyl dit wel goeie eienskappe ook het soos minerale en elektroliete, is dit gewoonlik so gelaai met suiker en bevat gewoonlik meer kalorieë as gaskoeldrank.
Nie alle brood wat “volgraan” sê op die sakkie is so eerlik nie. Meeste van hierdie brode bevat dalk volgraan OOK, maar dit is merendeels verfynde wit meel.
Alhoewel dit bietjie duurder is, en dalk nie so lank vars bly soos die brood op meeste winkel rakke nie, is dit beter om regte vars-gebakte volgraan brood te koop.
Kos Met “Slegs-Eier-Wit”
Eiergeel is baie gesond. Baie mense sê dit is nie, omdat dit cholesterol bevat.
Die waarheid is dat, as deel van ‘n gesonde dieet, heel eiers meer goed as sleg aanrig.
Om terug te kom na die cholesterol: Jou lewer produseer meer cholesterol per dag (Omtrent 1 – 2 gram) as wat jy inneem deur jou dieet. Verder hou cholesterol wat ingeneem word deur kos, en cholesterol in die bloed nie eintlik verband met mekaar nie.
Hierdie MOET gesond wees, nè? Nee.
Vrugte is gesond… maar net as dit heel geëet word. Maar die voordele verdwyn vinnig wanneer die sap uit dit gedruk word en die vesel vernietig is.
En alhoewel die suiker in vrugte meer gesond is as verfynde suiker, is dit nog steeds nie goed om te veel daarvan in te neem nie.
Om als te kroon is die bottels vrugte sap wat ons in die winkels koop nog gelaai met ekstra suiker en preserveermiddels om dit beter te laat smaak en langer te laat hou.
Soos jy seker teen hierdie tyd reeds weet is dit nie vet wat vet maak nie, maar suiker.
Wanneer lae-vet en vet-vrye kos geproduseer word moet maatskappye dikwels ekstra suiker of transvette byvoeg om die tekstuur of smaak reg te kry.
Maar hierdie dinge is ongesond, maak dat mens gewig optel, en kan gesondheidsprobleme soos diabetes veroorsaak.
Veral lae-vet en vet-vrye jogurt bevat ‘n klomp suiker, weereens om ekstra smaak te bring en te verbeter. Ander gebruik weer kunsmatige versoeters, wat ook veroorsaak dat jou bloedsuiker vlakke handuit ruk.
Hierdie is basies net lekkergoed met vesel. Terwyl dit wel gesonder mag wees as gewone lekkergoed bevat dit steeds hope en hope suiker en chemikalieë om die raklewe te verleng.
En omdat dit gedroog is, bevat dit gram vir gram meer kalorieë as vars vrugte.
Hoekom is hierdie kosse so sleg vir my?
Omdat meeste van hierdie kosse suiker of kunsmatige suiker bevat, veroorsaak hulle dat die bloedsuiker vlakke opskiet.
Wanneer dit gebeur stel die liggaam meer insulien vry om die bloedsuiker vlakke in balans te hou.
Wanneer daar so baie suiker en insulien in die bloedstroom is, kan dit negatiewe uitwerkings hê op die liggaam.
Sulke negatiewe uitwerkings sluit dinge in soos gewigstoename, en ook ernstige gesondheidsprobleme soos nier-probleme, hart-komplikasies, en diabetes.
Die beste manier om bloedsuiker vlakker onder beheer te hou is deur ‘n paar eenvoudige leefstyl veranderinge aan te bring. Dit sluit in:
Hierdie natuurlike produk help vir insulien weerstandigheid omdat dit help om die bloedsuiker vlakke onder beheer te hou.
Neem dan ‘n Manna Blood Sugar Support tablet of twee met elke ete, en dit sal help om te verhoed dat diebloedsuiker deur die dak skiet.
Kry die Manna Blood Sugar Support by enige van hierdie winkels of aanlyn-winkels:
Category: Gewigverlies, NuusBy admin May 28, 2019 Leave a comment
Tags: gesonde kosgewigsverlies
PreviousPrevious post:Die Regte Resep vir GewigsverliesNextNext post:The Warning Signs Of Diabetic Hearing Loss